༈ ཟླ་འཛིན་རྩོམ་དཔེ་བཞུགས་སོ། །
མཚན་བཟང་གུར་གུམ་གསར་པའི་ལང་ཚོ་ཡིས། །སྲིད་པའི་སྙིང་གི་མུན་
པ་རབ་འཇོམས་པ། །ཁྱབ་བདག་འཇམ་དཔལ་དཔའ་བོས་འགྲོ་བ་ཀུན།
བྱང་ཆུབ་བར་དུ་དགེ་ཞིང་ཤིས་པས་སྐྱོངས། །ཕྱི་ནང་རྟེན་འབྲེལ་ཟབ་མོའི་
གནད་མཐུན་པར། །བདེན་གསུང་རྡོ་རྗེའི་ཚིག་གིས་ལེགས་བསྟན་པའི།
དོན་བཞིན་ག་བུར་འཛིན་པའི་དཀྱིལ་འཁོར་ལ། །སྒྲ་གཅན་གྲིབ་མ་སྣང་
བའི་ཚུལ་འདི་བརྗོད། །ལྔ་ཕྲག་གསུམ་གྱི་གྲངས་ལྡན་རབ་བྱུང་ཁོངས།
བདུད་རྩིའི་ཆུ་སྤྲིན་རོལ་པ་ལ་བརྩེ་བས། །རྨ་བྱ་རབ་ཏུ་དགའ་བའི་ཟློས་
གར་གྱིས། །དུས་ཀྱི་བརྗོད་པ་ཉེ་བར་མཚོན་པའི་ཚེ། །དྭངས་པའི་མེ་ལོང་
།
།
།
དཀྱིལ་ན་གཟུགས་བརྙན་བཞིན། །རྡུལ་དང་བྲལ་བ་འཆི་མེད་ལམ་ཡངས་
བོར། །རྒྱུ་སྐར་བདག་པོ་རྒྱུ་སྐར་དང་པོ་དང༌། །འགྲོགས་པའི་རྩེ་དགའ་
གསར་པ་ལ་ཆགས་པ། །སྙིང་ལ་མི་བཟོད་བཞིན་དུ་གྱུར་པ་ཡི། །མིག་སྨན་
རི་མཚུངས་གདོང་ལྔའི་གདོང་བ་ཅན། །མཐོང་བས་ལྷ་ཡང་བརྒྱལ་བར་
བྱེད་པའི་གཟུགས། །འདི་ན་རྣམ་པར་འཚེ་བའི་ཚུལ་དུ་གནས། །དེ་ནི་ཆུ་
ཤེལ་དབང་པོའི་དཀྱིལ་འཁོར་ཆ། །དྭངས་གསལ་མཛེས་པའི་དཔལ་ལ་
འཁུ་བའི་བློས། །མིག་སྨན་དང་འདྲེས་ཨུཏྤལ་དམར་པོ་ཡི། །མེ་ཏོག་ཁུ་བས་
52

སྐར་རྩིས་སྣ་ཚོགས།
བ༽
བྱུགས་པ་བཞིན་དུ་སྦག །དེ་ཚེ་འཛམ་གླིང་གནས་པའི་སྐྱེ་བོ་ཡིས། །ཤར་
གྱི་རི་ལས་འཕགས་པའི་རི་བོང་འཛིན།
།དུད་པའི་མདོག་ལྡན་གོས་ཀྱིས་
བཀབ་བཞིན་དུ། །མཚན་མོའི་ཐུན་ལ་གཟིམས་པ་ལྟ་བུར་མཐོང༌། །དེ་མཐར་
ཟླ་བས་ཆུ་ལྷའི་བུ་མོའི་བཞིན། །བལྟ་འདོད་གདོང་གི་སྒྲིབ་གཡོགས་རབ་
བསལ་ནས། །དྭངས་བའི་མེ་ལོང་གསར་དུ་ཕྱིས་འདྲ་བ། །མཚུངས་པ་མེད་
པའི་མཛེས་སྡུག་ལང་ཚོ་ངོམས། །དེར་ནི་ལྟས་ཤེས་རྣམས་ཀྱིས་གཙུག་ལག་
ལས། །འབར་དང་གཡོ་བ་བཞིན་དུ་སྟོབས་འཕེལ་ཞིང༌། །འདོད་པའི་མེ་
འབར་གཡོན་ཅན་ཚོགས་ཀྱི་བྱ། །སྲིད་ན་གྱ་གྱུར་རྩེན་པའི་དུས་སུ་བརྟགས། །
གཟའ་མཐོང་འདི་ནས་གཟའ་ཡི་གྲངས་ཀྱི་ཞག །ཆུ་དང་མདའ་མིན་ཆུ་འཛིན་
ཕྲེང་བ་ཡིས། །མཁའ་ལས་སྤྲིན་གྱི་མྱུ་གུ་ལེགས་འཐོར་ན། །ས་ལ་སྐྱེ་རྒུ་བདེ་
བའི་རྒྱལ་ཐབས་འགོད། ། ༈ འདི་ནི་བློ་དང་ལྡན་པས་ཡེ་ཤེས་རླུང༌། །
མཆོག་ཏུ་ནུས་པ་འཕེལ་བའི་དུས་རིག་ནས། །རྟེན་ཅིང་འབྲེལ་བར་འབྱུང་
བའི་ཆོས་ཉིད་ལ། །སྟོན་པའི་ཡིད་ཀྱིས་དགེ་ཚོགས་སྤེལ་བར་རིགས།
པར་སྙིང་གི་ཨུཏྤལ་གཞོན་ནུའི་དབུས། ། འཇམ་མགོན་བདུད་རྩི་གསར་
པའི་བཅུད་ལེན་པའི། །ཐབས་མཁས་ཆོ་ག་བརྟེན་པའི་སྐལ་བཟང་ལ། །
།ཁྱད་
དུས་འདི་རིན་པོ་ཆེ་ཡི་གཏེར་དང་མཚུངས། །དེ་ཕྱིར་ཐམས་ཅད་གཟིགས་
པའི་བཀའ་བཞིན་དུ། །འཁྲུལ་མེད་བསྒྱུར་འགོད་རི་མོའི་འདུ་བྱེད་ལས། །
མཁའ་ལས་ལྷ་གནས་ཉི་ཟླའི་འགྲོས་གཞལ་ནས། །ས་སྟེང་སྐྱེ་བོ་ཀུན་ལ་
53

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
འདི་ལྟར་སྦྲན། །ལྷག་བསམ་དག་པའི་འོད་བཟང་དང་འགྲོགས་པ། །འདི་
ཡི་ལེགས་བྱས་རི་དྭགས་འཛིན་པ་ཡང༌།
།མཁའ་ལ་གཟའ་བྲལ་ཟླ་བ་ལྟར་
མཛེས་པས། །སྐྱེ་རྒུའི་ཡིད་ལ་ཀུན་དགའི་དཔྱིད་གྱུར་ཅིག །ཀུན་རྟོག་ལས་
རླུང་ཉི་མ་ཟླ་བའི་འགྲོས། །གཞོམ་མེད་བདེ་སྟོང་དྷུ་ཏིའི་དབྱིངས་ཞུགས་
ནས། །འོད་གསལ་མཆོག་ཏུ་ཞི་བའི་ཡེ་ཤེས་ལུས། །རྟག་བརྟན་བགྲེས་
རྒུད་བྲལ་བར་བདག་གྱུར་ཅིག །རབ་འབྱམས་ཕྱོགས་དུས་རྒྱལ་བའི་མཁྱེན་
བརྩེའི་གར། །རྒྱལ་སྲས་དབང་པོ་གཞོན་ནུའི་རྣམ་རོལ་བ། །འཇམ་མགོན་
མཁྱེན་པའི་རང་གཟུགས་ཆོས་ཀྱི་རྗེའི། །ཞབས་པད་སྐལ་པ་རྒྱ་མཚོར་བརྟན་
གྱུར་ཅིག །ཞེས་རབ་ཚེས་ཆུ་བྱི་དབྱུག་ཟླའི་ཉ་ཡི་གཟའ་འཛིན་མདོར་བསྡུས་པ་རྩིས་རིགས་སྨྲ་བ་
འཇམ་དཔལ་དགྱེས་པས་བྲིས་པ་དགེ །མངྒ་ལཾ།། །།
54

ཁྱིམ་བཅུ་གཉིས་ཀྱི་ཐིག་གི་དཔེའུ་རིས།
བ༽